Preview of Alvier's blog at TravelPod. Read the full blog here: http://www.travelpod.com/travel-blog-entries/alvier/4/1273153417/tpod.html    This blog preview was made by  TravelPod using the TripAdvisor™ TripWow slideshow creator.    Entry from: Buea, Cameroon  Entry Title: "Mount cameroon"    Entry:    "hüt isch also de tag x chu. i mache mi uf, uf de mount cameroon 4090m ü m. de vulkan het verschideni näme unter anderem, fako, albertspitze oder kamerunberg. da isch de höchschti berg vu weschtafrika. de letschti usbruch isch im johr 2000 g'si, i hoffe er blibino 2 täg ruhig.    i ha mi notürli scho vor de abreis noch douala mit  dem berg usenand g'setzt. ha doch müesse rechti schueh, rucksagg, stirnlampe, schloofsagg und was me halt so brucht zum z'berggu mitneh. drom ha i den o e chli viil gepägg g'ha. z'esse ha i mir do b'sorget und z'tringge sowiso, öppe 10 liter isch i min rucksagg.    14. mai 2010  am 6i bi i ufgstande und ha de z'morge gnosse. wia immer um dia ziit bi i allei gsi. mini arbeitskollege do, hend sich nid welle uf das obendtür ilu. also bi i allei underwegs.uf di halbi achti hani mit üsserem  taxifahrer abgmacht, uf ihn isch eigendli verlass, aber a dem morge isch niemert do g'si, janu warti halt emol. und promt, mit 15min verspötig got's los. i fahre uf buea, döt git's es büro wo i cha en guide und en träger a hüre. bouea isch e dütschi garnisons-stadt gsi, dodevu zügen no näme wia sachshof, bismarckbrunnen oder de dütschi friedhof. für da ha i aber wenig ziit g'ha, denn scho ufem weg döt here lütet mir das büro a, wo i segi, i welli doch uf de berg. aha! dia g'sehnd i mir scho en potenzielle chund. uf  alli fäll sind mir i dem büro acho, wo scho e frau usechunnt und mi is büro begleitet. jetzt fangt s'feilsche um de priis a. i ha mir vorgnu 30'000 CAF z'zahle. si het bi 35' agfange, soe hend mir üs den i de mitti troffe und zudem ha i no chönne e schlofmatte usehandle. de guide und ein porter sind für mi bereit g'si. und mir hend mis züg verteilt. i ha no hörnli mitgnu für de z'nacht, und bier für de träger und führer. so sind mir gega di 10ni losgloffe. marschziit öppe 14 stund, höhemeter 3100,  kilometer 24 und da i zwei täg.  scho nochhere halb stund bi i bach nass, d'luftfüechtigkeit isch immens. verbei got's a palmehai, banane böm innen regewaldähnliche wald. überall hangen nebelschwade ine. noch guet 2 stund sind mir i de erschte hütte. eigendli ha i dodefür 3' igrechnet. da isch gad en ufsteller g'si, bi i doch scho recht müed g'si. wenn da so witer got, globe i nid das i uf de gipfel gange. de weg isch do z'wor guet aber di feuchti macht mir z'schaffe. bi 2000m ü m überschritten mir  d'waldgrenze. do verzellt de führer vumene ritual wo me macht das me wieder heil heichunnt. mi muess farn-blätter umeschwing und e lied i sim dialekt singe. also sing i "tritst im morgenrot daher" und schwinge dia blätter. zum glügg het's neamert g'höert. noch witere 1 1/2 stund sind mir wieder binere hütte, da isch aber no nid d'hütte 2 ersch e zwüschestation, do ha mi scho z'frühe g'freut. ha aber öppe en idrugg überchu wia mis nachtlager usg'sieht. vu de hütte 1 bis 2 laufemer den i guet 3 stund, vu de ziit bi i  meha als z'friide, vu de strengi bi i glob scho im tüüfrote bereich. dezue chunnt, dass i allei bi. nemert wo mi motiviert und i schwätze cha. de füherer lauft si's tempo, isch immer ca. 10-20 meter vor mir und wartet den amel. (i cha mir schlecht vorstelle, dasses lüt git, wo 2 mönet allei uf amerika gun go velofahre) uf alli fäll isches den öppe 4i wo mir i d'hütte 2 cho sind. e blechhütte mit holzpritsche und e separati hütte wo me het chönne e offes füür mache. jo do ha is mir heimelig g'macht de  schlofsagg usbreitet und scho ha i 2 müüs i mim ruggsagg. eini ha i gad no am schwanz chönne pagge und ha si a d'wand g'worfe, di chunnt numme so schnell i min ruggsagg! di zweit het numme usse chömme und vor angscht notürli mir in ruggsagg g'seicht, super, da brot schmeggt jetzt sicher guet. was söll's, wörd sicher luschtig dia nacht, do bi i sicher nid allei.    also hend mir hörnli g'macht und e bier drungge und e chli verzellt. öppe am 7ni isch d'sunne undergange und mir sind bereits go schloffe. am  03.30 isch jo wieder tagwach. jo di nacht, i ha dene müüs extra mini leer farmer-schachtle am bode g'stellt, i de hoffnig si hegen öppis zum spiele, aber ebe. i weiss jo, dass di viecher no ken mensch g'fresse hend, aber glich. i ha min schloofplatz öppe ne halbemeter vu de wand eweg toe, müüs gun jo de wänd no, und i has jo nid gad welle usefordere. di ganz nacht isch e g'nuschel und geknabere g'si und min schloofsagg hend's glob als trampolin benützt. ufalli fäll ha i glich no e bitzli g ..."  Read  and see more at: http://www.travelpod.com/travel-blog-entries/alvier/4/1273153417/tpod.html      See